માસિકધર્મ સંબંધે પ્રતીકાત્મક તસવીર

વિદ્યાર્થિનીઓના જણાવ્યા પ્રમાણે, પિરિયડ્સ દરમિયાન તેમની સાથે ભેદભાવપૂર્ણ વ્યવહાર કરવામાં આવતો અને તેમને બૅઝમેન્ટમાં અલગથી સૂવાની ફરજ પાડવામાં આવતી હતી.

ગત સપ્તાહે ભુજનું 'પિરિયડ શૅમિંગ' પ્રકરણ બહાર આવ્યું હતું, કેટલીક વિદ્યાર્થીઓએ ફરિયાદ કરી હતી કે તેઓ માસિકધર્મમાં નથી તેની સાબિતી આપવા કથિત રીતે તેમનાં આંતરવસ્ત્રની ચકાસણી કરવામાં આવી હતી. 

આ ઘટનાએ ચકચાર જગાવતાં રાજ્ય તથા રાષ્ટ્રીય મહિલા પંચે તપાસ હાથ ધરી છે.

પોલીસે આ સંદર્ભે ચાર આરોપીની ધરપકડ કરી છે, જેમને બે દિવસના રિમાન્ડ ઉપર મોકલી આપવામાં આવ્યાં છે. 

અલગથી ઊંઘવાની ફરજ પડાતી

રાજ્ય મહિલા પંચ બાદ રવિવારે રાષ્ટ્રીય મહિલા પંચની ટીમે ડૉ. રાજુલ દેસાઈની અધ્યક્ષતામાં ભુજની શ્રી સહજાનંદ ગર્લ્સ ઇન્સ્ટિટ્યૂટની વિદ્યાર્થિનીઓ સાથે મુલાકાત કરી હતી.

ટ્રસ્ટીઓ તથા શિક્ષક ન હોય તે રીતે ટીમે કુલ 68માંથી 44 વિદ્યાર્થિનીઓની સાથે વાત કરી તેમની વ્યથા જાણી હતી. બાકી રહેલી સ્ટુડન્ટ્સ સાથે બાદમાં અલગથી વાત કરવામાં આવશે.

અંગ્રેજી અખબાર ટાઇમ્સ ઑફ ઇન્ડિયા ટીમનાં સભ્ય ડૉ. દેસાઈને ટાંકતા લખે છે, "માસિકના દિવસો દરમિયાન વિદ્યાર્થિનીઓ તેમના રૂમમાં રહી ન શકતી અને પોતાની બહેનપણીઓ સાથે હળીમળી નહોતી શકતી."

"એટલું જ નહીં, રજસ્વલા યુવતીઓએ ચાર રાત્રી સુધી બૅઝમેન્ટમાં અલગથી ઊંઘવું પડતું. 21મી સદીમાં આવા નિયમો કેવી રીતે લાગુ કરી શકાય?  તે આપણાં સમાજ માટે શરમજનક બાબત છે."

અમુક યુવતીઓએ ટીમને જણાવ્યું હતું કે તેમને માસિક સંબંધિત સંસ્થાના નિયમો અંગે કોઈ વાંધો નથી, પરંતુ જે રીતે વૉશરૂમમાં લઈ જઈને તેમની તપાસ કરવામાં આવી, તેની સામે વાંધો છે.

ડૉ. દેસાઈના કહેવા પ્રમાણે, એક તરફ વિદ્યાર્થિનીઓ શારીરિક ફેરફારમાંથી પસાર થઈ રહી હોય, ત્યારે તેમણે માનસિક તણાવમાંથી પણ પસાર થવું પડતું હતું.

વિદ્યાર્થિનીઓએ પિરિયડ્સ દરમિયાન પોતાનાં અલગ વાસણ જાતે સાફ કરવાં પડતાં અને વર્ગખંડમાં તેમણે છેલ્લી પાટલીએ બેસવું પડતું, મંદિર પાસેથી પસાર ન થઈ શકતી તથા સિમેન્ટના બાંકડા ઉપર પોતાની પથારીમાં ઊંઘવું પડતું.

એટલું જ નહીં હૉસ્ટેલ દ્વારા એક રજિસ્ટર રાખવામાં આવતું, જેમાં યુવતી ક્યારે રજસ્વલા થશે, તેની નોંધ રાખવામાં આવતી. 

મુદ્દો હૉસ્ટેલનો કે કૉલેજનો? 

કપડાં ઉતરાવીને ચકાસણી કરાતાં યુવતીઓએ વિરોધ નોંધાવ્યો હતો

ભુજની ક્રાંતિગુરુ શ્યામજીકૃષ્ણ વર્મા કચ્છ યુનવર્સિટીનાં ઇનચાર્જ કુલપતિ દર્શનાબહેન... \n\nમને ઉપરના લેખ માટે સારું શીર્ષક આપો.
ભુજ કૉલેજ કેસ : માસિક દરમિયાન વિદ્યાર્થિનીઓને અલગ સૂવાની ફરજ પડાતી